Lakialoite translain muuttamisesta on sosiaali- ja terveysvaliokunnassa, mutta se ei ole vielä edennyt, sanoo valiokunnan puheenjohtaja Tuula Haatainen (sd.) STT:lle. Haataisen mukaan lakialoite pystytään ottamaan käsittelyyn, jos valiokunnan enemmistö niin haluaa.

Suomi on ainoa Pohjoismaa, jossa transihmiseltä vaaditaan lisääntymiskyvyttömyyttä eli sterilisaatiota, jos tämä haluaa sukupuolensa vahvistetuksi. Suomi on saanut YK:n tasolta suosituksen, että pakkosterilisaatiovaatimus poistettaisiin.

Kansanedustaja Silvia Modigin (vas.) viime vuonna jättämän lakialoitteen on allekirjoittanut yli 80 kansanedustajaa.

Lue myös: Lännen media: Mies on ensimmäistä kertaa raskaana Suomessa